SK Úradný vestník Európskej únie C 32/2

Uverejnenie žiadosti o registráciu v zmysle článku 6 odsek 2 nariadenia (EHS) č. 2081/92 o ochrane označení pôvodu a zemepisných označení

(2006/C 32/02)

Toto uverejnenie udeľuje právo námietky v zmysle článku 7 a 12 d uvedeného nariadenia. Každá námietka proti tejto žiadosti musí byť postúpená v lehote šiestich mesiacov od tohto uverejnenia prostredníctvom príslušného orgánu členského štátu, členského štátu Svetovej obchodnej organizácie, alebo tretej krajiny uznanej podľa článku 12 odsek 3. Uverejnenie je odôvodnené nasledujúcimi náležitosťami, najmä bodom 4.6, podľa ktorého sa žiadosť považuje za odôvodnenú v zmysle nariadenia (EHS) č. 2081/92.

ZHRNUTIE

NARIADENIE RADY (EHS) Č. 2081/92

„MANTEQUILLA DE SORIA“

č. ES: ES/00326/20.11.2003

CHOP ( X ) CHZO ( )

Toto zhrnutie bolo vypracované len na informačné účely. Podrobnejšie informácie môžu záujemcovia a predovšetkým výrobcovia produktov s chráneným označením pôvodu získať v plnom znení špecifikácie na vnútroštátnej úrovni alebo v príslušných útvaroch Európskej komisie (1).

1. Príslušný orgán členského štátu:

Názov: Subdirección general de sistemas de calidad diferenciada, Dirección General de Alimentación, Secretaría General de Agricultura y Alimentación, Ministerio de Agricultura, Pesca y Alimentación de España Adresa: Paseo Infanta Isabel, no 1. E-28071 Madrid Telefón: (34) 913 47 53 94 Fax: (34) 913 47 54 10 E-mail: sgcaproagro@mapya.es

2. Skupina žiadateľov:

2.1. Názov: Asociación Soriana de Elaboradores de Mantequilla (ASOEMA)

2.2. Adresa:

Avenida de la Victoria, 5 – E-42003 Soria Telefón: (34) 975 21 24 43

2.3. Zloženie: Výrobcovia/spracovávatelia (X) Iné ( )

3. Druh výrobku:

Trieda 1.5: Oleje a tuky

4. Popis špecifikácie:

(zhrnutie požiadaviek podľa článku 4 ods. 2)

4.1. Názov výrobku: „Mantequilla de Soria“

4.2. Opis výrobku: Pod označením „Mantequilla de Soria“ sa budú vyrábať a certifikovať maslá vyrobené pasterizáciou smotany vyrobenej z kravského mlieka frízskeho, hnedého alpského plemena, alebo ich vzájomných krížencov, z mliekarenských prevádzok provincie Soria. Ochrana sa bude vzťahovať na tri tradičné druhy: Natural (prírodné), Salada (slané) a Dulce (sladké).

Fyzikálno-chemické vlastnosti:

Organoleptické vlastnosti:

Farba – slonovinová slamená. Slabý až stredný pach po diacetyle. Veľmi jemná kyslá chuť. Mierne sa rozpúšťa v ústach. Stredná viskozita. Aróma čerstvej smotany. Chuť mierne pretrváva.

Fyzikálno-chemické vlastnosti:

Organoleptické vlastnosti:

Farba – farba kosti – slonovinová. Jemne zrnitý vzhľad na reze. Pach po slabo vyzretej smotane. Výrazná slaná chuť. Mierne sa rozpúšťa v ústach. Stredná viskozita. Aróma smotany. Chuť krátko pretrváva.

Fyzikálno-chemické vlastnosti:

Organoleptické vlastnosti:

Farba kosti, okrem zdobenia, ktoré bude do oranžova alebo do ružova. Vzhľad na reze – vzhľad slabo až jemne otvorenej peny, avšak kompaktný, s nepravidelnými dutinami s rozmerom veľkosti bieleho cukru až ryžového zrna. Pach po diacetyle s určitým odtieňom pachu karamelizovaného cukru. Výrazná sladká a slabo kyslá chuť. V ústach sa rozpúšťa mierne až rýchlo. Stredná viskozita. Jemne rastlinná aróma smotany. Chuť pretrváva mierne dlho až dlho.

4.3. Zemepisná oblasť: Oblasť výroby zahŕňa týchto 169 obcí, pričom všetky z nich patria do provincie Soria:

Abejar; Adradas; Ágreda; Alconaba; Alcubilla de Avellaneda; Aldealafuente; Aldealices; Aldealpozo; Aldealseñor; Aldehuela de Periáñez; Aldehuelas, Las; Alentisque; Aliud; Almajano; Almaluez; Almarza; Almazán; Almazul; Almenar de Soria; Arancón; Arcos de Jalón; Arévalo de la Sierra; Ausejo de la Sierra; Barca; Bayubas de Abajo; Bayubas de Arriba; Beratón; Berlanga de Duero; Blacos; Bliecos; Borjabad; Borobia; Buberos; Buitrago; Burgo de Osma-Ciudad de Osma; Cabrejas del Campo; Cabrejas del Pinar; Calatañazor; Caltojar; Candilichera; Cañamaque; Carabantes; Carrascosa de Abajo; Carrascosa de la Sierra; Casarejos; Castilfrío de la Sierra; Castillejo de Robledo; Castilruiz; Centenera de Andaluz; Cerbón; Cidones; Cigudosa; Cihuela; Ciria; Cirujales del Río; Coscurita; Covaleda; Cubilla; Cubo de la Solana; Cueva de Ágreda; Dévanos; Deza; Duruelo de la Sierra; Escobosa de Almazán; Espeja de San Marcelino; Espejón; Estepa de San Juan; Frechilla de Almazán; Fresno de Caracena; Fuentearmegil; Fuentecambrón; Fuentecantos; Fuentelmonge; Fuentelsaz de Soria; Fuentepinilla; Fuentes de Magaña; Fuentestrún; Garray; Golmayo; Gómara; Gormaz; Herrera de Soria; Hinojosa del Campo; Langa de Duero; Losilla, La; Magaña; Maján; Matalebreras; Matamala de Almazán; Medinaceli; Miño de San Esteban; Molinos de Duero; Momblona; Monteagudo de las Vicarías; Montenegro de Cameros; Morón de Almazán; Muriel de la Fuente; Muriel Viejo; Nafría de Ucero; Narros; Navaleno; Nepas; Nolay; Noviercas; Ólvega; Oncala; Pinilla del Campo; Portillo de Soria; Póveda de Soria, La; Pozalmuro; Quintana Redonda; Quintanas de Gormaz; Quiñoneria, La; Rábanos, Los; Rebollar; Recuerda; Renieblas; Reznos; Rioseco de Soria; Rollamienta; Royo, El; Salduero; San Esteban de Gormaz; San Felices; San Leonardo de Yagüe; San Pedro Manrique; Santa Cruz de Yanguas; Santa María de Huerta; Santa María de las Hoyas; Serón de Nájima; Soliedra; Soria; Sotillo del Rincón; Suellacabras; Tajahuerce; Tajueco; Talveila; Tardelcuende; Taroda; Tejado; Torlengua; Torreblacos; Torrubia de Soria; Trévago; Ucero; Vadillo; Valdeavellano de Tera; Valdegeña; Valdelagua del Cerro; Valdemaluque; Valdenebro; Valdeprado; Valderrodilla; Valtajeros; Velamazán; Velilla de La Sierra; Velilla de los Ajos; Viana de Duero; Villaciervos; Villanueva de Gormaz; Villar del Ala; Villar del Campo; Villar del Río; Villares de Soria, Los; Villaseca de Arciel; Vinuesa; Vizmanos; Vozmediano; Yanguas.

4.4. Dôkaz o pôvode: Prvkami dokazujúcimi skutočnosť, že výrobok pochádza z tejto oblasti, sú kontrolné postupy a certifikácia.

Mlieko bude pochádzať výlučne z chovateľských zariadení, ktoré sú zapísané v registri chovateľských zariadení Regulačnej rady. Prírodné a slané maslo sa bude vyrábať a plniť výlučne v zariadeniach, ktoré sú zapísané v registri mliekarenských zariadení. Sladké maslo sa bude vyrábať a plniť výlučne v zariadeniach, ktoré sú zapísané v registri cukrárenských zariadení Regulačnej rady.

Chovateľské zariadenia, mliekarenské zariadenia a cukrárenské zariadenia budú musieť absolvovať počiatočné hodnotenie v súvislosti s ich zápisom a pravidelné hodnotenia v súvislosti s ich ponechaním v registroch.

So zárukou pôvodu garantovanou na základe etikety Regulačnej rady sa na trh dostanú iba maslá, ktoré vyhoveli všetkým kontrolám postupu.

Počet etikiet alebo zadných etikiet, ktoré odovzdá Regulačná rada mliekarenským zariadeniam, bude závisieť od dodaného množstva mlieka a v prípade cukrárenských zariadení bude závisieť od množstva dodaného prírodného masla.

Regulačná rada bude vykonávať kontroly metódy získavania a skladovania mlieka v chovateľských zariadeniach, inšpekciu metódy výroby v mliekarenských a cukrárenských zariadeniach, revíziu dokumentácie, zásob, odber vzoriek a skúšky výrobku.

V prípade zistenia nedodržania predpisov Regulačná rada uplatní, ak to bude potrebné, sankčné postupy uvedené vo svojom nariadení.

4.5. Metóda výroby:

Z mlieka v chovateľských zariadeniach

Mlieko sa bude získavať z dojného hovädzieho dobytka frízskeho, hnedého alpského plemena, alebo ich vzájomných krížencov.

Výbava chovateľských zariadení bude musieť zahŕňať chladiacu nádrž na mlieko s kapacitou na uskladnenie mlieka vyrobeného počas dvoch dní, v ktorej sa bude skladovať pri teplote nižšej alebo rovnej 5 °C až do momentu jeho odberu. Čas medzi dojením a odberom bude najviac dva dni. Počas prepravy do mliekarenských zariadení nesmie teplota mlieka prekročiť 9 °C.

Výroba „prírodného“ sorijského masla (Mantequilla de Soria „Natural“)

V mliekarenskom zariadení sa mlieko spracuje termizáciou v doskovom výmenníku a následným odstredením za účelom oddelenia smotany a dosiahnutia jej zdravotnej nezávadnosti.

Smotana získaná pri teplote medzi 30 a 40 °C musí obsahovať podiel tuku od 38 do 45 %, pričom jej kyslosť bude nižšia ako 13° stupnice Dornic, sa spracuje pasterizáciou a ochladí sa tak, aby mala pri vstupe do nádrže na zrenie teplotu 12 až 15 °C. Do nádrže sa pridá zmes mliečnych kvasiniek Lactococcus lactis lactis, L. lactis cremoris a L. lactis lactis diacetylactis. Zrenie bude prebiehať počas 12 až 15 hodín pri teplote od 12 do 15 °C, pričom kvasinky sa pridajú 3 – 4 hodiny po začatí procesu zretia. Keď smotana dosiahne kyslosť medzi 18 a 28° stupnice Dornic, zrenie sa ochladením zastaví. Z nádrže na zrenie sa premiestni do nádrže na maslo, pričom sa uloží množstvo, ktoré predstavuje približne 40 % jej kapacity, s cieľom umožniť jej homogenizáciu, a bude sa šľahať dve až tri hodiny. Gravitáciou sa odstráni srvátka. Tuk, od ktorého bola oddelená srvátka a ktorý je vyšľahaný, sa v dvoch procesoch očistí pitnou vodou. Následne sa bude tuk pomaly miesiť 60 až 120 minút v prerušenej nádobe na maslo až do vypracovania masla. Odtiaľ sa premiestni do plničky, kde sa vyformuje rôznymi výstupnými tvarmi, a v tom istom zariadení sa naplní do nádob, ktoré sú určené na jeho predaj.

Výroba „slaného“ sorijského masla (Mantequilla de Soria „Salada“)

Výroba slaného masla (mantequilla Salada) bude zahŕňať tie isté kroky ako výroba prírodného masla (mantequilla Natural) s tým rozdielom, že pri začatí miesenia sa pridá jemná soľ v množstve najviac 2,5 % m/m. Takisto sa plní v tom istom zariadení.

Výroba „sladkého“ sorijského masla (Mantequilla de Soria „Dulce“)

Pripraví sa šťava z vody a sacharózy, ktorá sa prevarí až do získania sirupu. Následne sa zmieša s „prírodným“ maslom (mantequilla „Natural“) šľahaním a v tom istom zariadení sa naplní do nádoby, ktorá bude pevná a navrchu otvorená, a viditeľný povrch sa ozdobí sladkým maslom, ktoré bolo predtým prifarbené betakaroténom alebo výťažkom z červca. Zdobenie neprekročí 15 % obsahu.

4.6 Súvislosti:

Historicko-literárne

Existuje množstvo literárnych odkazov, niektoré z nich sa nachádzajú v Sorijskej verejnej knižnici:

„SORIA. 1845 – 1850“ (kópia) od PASCUALA MADOZA.

Je to zemepisno-štatisticko-historický slovník o provincii Soria. Uvádza obce, ktoré vytvárali údolie Valle de Tera, kde sa sústredil dojný dobytok a kde sa vyrábalo maslo. Na strane 203 odkazuje na „výrobný priemysel, okrem remesiel a tovární, ktoré sídlia v centrálnych mestách oblasti, ... sa obmedzuje na výrobu tuku z kravského mlieka“. Na strane 268 opäť spomína „výrobu chutných a tak preslávených sorijských masiel“.

ČASOPIS „EL NOTICIERO DE SORIA“25. OKTÓBER 1899.

Uvádza oznam cukrárne „La Azucena“ Silvina Paniaguaho, v ktorom verejnosti oznamuje, že sa chystá vyrábať maslo. Figuruje ako dodávateľ kráľovského dvora a ako cukráreň ocenená za výrobu masla na Regionálnej výstave v Logroñes.

„NOMENCLATOR HISTÓRICO, GEOGRÁFICO, ESTADÍSTICO Y DESCRIPTIVO DE LA PROVINCIA DE SORIA“ 1909, OD MANUELA BLASCA JIMÉMENZA.

Popisuje charakteristické znaky obcí provincie Soria. V kapitole, ktorá je venovaná obci Valdeavellano de Tera, sa opäť spomína sorijské maslo: „pretože z mlieka tejto oblasti sa vyrába stále vynikajúce preslávené sorijské maslo,“ (sic)

„LA REGIÓN DE EL VALLE“ OD ANASTASIA GONZÁLEZA GÓMEZA. TLAČIAREŇ LAS HERAS, 1931.)

Na stranách 29, 30 a 31 sa bližšie venuje postupu výroby masla a používaným nástrojom, pričom sa odvoláva na žargón alebo terminológiu, ktoré sú vlastné kraju El Valle. Jediným uvádzaným dátumom je rok 1910, ktorý sa spája so Sorijským mliekarenským družstvom (Sociedad Cooperativa Soriana de Lechería) a rozvojom modernejších výrobných postupov od tohto roku v jeho závode na výrobu masla v obci Valdeavellano.

„MANTEQUILLA DE SORIA“ OD PEDRA J. IGLESIA HERNÁNDEZA, Z CELTIBERIA Č. 14, CENTRO DE ESTUDIOS SORIANOS 1957

Ide o špecifické dielo, ktoré sa zaoberá sorijským maslom (Mantequilla de Soria) v súvislosti s prvým Národným potravinárskym kongresom. Uvádza sorijské maslo ako jednu z vecí, pre ktoré bola Soria slávna nielen v Španielsku, ale aj v Latinskej Amerike, zásluhou emigrantov z tejto provincie.

Prírodné

Vlastnosti sorijského masla (mantequilla de Soria) súvisia s jeho výrobou z mlieka pochádzajúceho od kráv, ktoré sa živia produktmi získanými v stredne vyvýšenej oblasti (v nadmorskej výške 1 026 m), vďaka čomu je jednou z najvyššie položených a najhornatejších provincií náhornej roviny s mimoriadne drsnými klimatickými podmienkami. Tieto skutočnosti sú základom odlišného druhu potravy dobytka, keďže zloženie tvrdých a suchých pastvín s charakteristickou flórou sa premieta do osobitných vlastností mlieka, ktoré sa prenášajú do masla.

Ľudské faktory a výroba

Prírodné maslo sa kedysi vyrábalo použitím drevenej rúry a v súčasnosti použitím prerušeného kotla na výrobu masla. Oba systémy majú spoločné hromadenie tukových častíc. V prípade drevenej rúry sa to dosahovalo údermi rukou podobnými úderom piestu až do ich zlúčenia, súčasný kotol na výrobu masla v prerušení vyvoláva podobný účinok tlakom, ktorý vytvára pohyb nádoby na maslo. Rozhodujúca je takisto skutočnosť, že mliečne kvasinky sa pridajú až 3 alebo 4 hodiny po začatí zretia. Pokiaľ ide o výrobu sirupu druhu „sladké“ (Dulce), dodržiavajú sa staré receptúry a prezentácia výrobku si zachováva niekdajšie estetické vlastnosti a formu.

4.7. Kontrolný orgán:

Názov: Consejo Regulador de D.O. «Mantequilla de Soria» Adresa: Polígono Industrial Las Casas. Calle C. Parcelas 3-4, E-42005 Soria Telefón: (34) 975 23 16 26 Fax: (34) 975 23 16 36

Regulačná rada Chráneneého zemepisného označenia pôvodu „Mantequilla de Soria“ sa pri svojej činnosti riadi normou EN 45011: „Všeobecné kritériá pre orgány, ktoré vykonávajú certifikáciu výrobku“, verzia z roku 1998.

4.8 Označovanie etiketami: Chránené maslá určené na spotrebu budú opatrené značkou zhody Regulačnej rady. Touto značkou zhody, ktorá je neporušiteľná a nie je opätovne použiteľná, bude zadná etiketa dodávaná Regulačnou radou mliekárskym a cukrárskym zariadeniam zapísaným v súlade s normami ustanovenými v Príručke kvality. Na zadných etiketách sa uvedie logotyp označenia a alfanumerický kód, ktorý umožní zabezpečiť sledovateľnosť, pričom bude umiestnený na páske zlatej farby v prípade prírodného masla (mantequilla natural), ružovej farby v prípade sladkého masla (mantequilla dulce) a modrej farby v prípade slaného masla (mantequilla salada).

4.9 Vnútroštátne právne predpisy:

— Zákon č. 25/1970 z 2. decembra 1970 o štatúte pre vinice, víno a alkoholické nápoje

— Dekrét č. 835/1972 z 23. marca 1972, o vykonávacích predpisoch zákona č. 25/1970

— Nariadenie z 25. januára 1994, ktorým sa upresňuje vzťah medzi španielskymi právnymi predpismi a nariadením EHS č. 2081/92, pokiaľ ide o označenia pôvodu a zemepisné označenia poľnohospodárskych a potravinárskych výrobkov.

— Kráľovský dekrét č. 1643/1999 z 22. októbra, ktorým sa upravuje postup vybavovania žiadostí o zápis do Registra chránených označení pôvodu a chránených zemepisných označení Spoločenstva.

(1) Európska Komisia, Generálne riaditeľstvo pre poľnohospodárstvo, Oddelenie kvality poľnohospodárskych výrobkov, B-1049 Brusel.